Document ID: /roh_data/filtered/swiss_laws_in_ROHinterleaved.jsonl.gz/2832

This text was translated from IT into Rumantsch Grischun.

Con la decisione di allontanamento è impartito un termine di partenza adeguato, compreso tra sette e 30 giorni. Se circostanze particolari quali la situazione familiare, problemi di salute o la lunga durata del soggiorno lo esigono, è impartito un termine di partenza più lungo o è prorogato il termine di partenza inizialmente impartito. L’allontanamento è immediatamente esecutivo o può essere impartito un termine di partenza inferiore a sette giorni se:a. lo straniero costituisce un pericolo per l’ordine e la sicurezza pubblici o per la sicurezza interna o esterna della Svizzera;b. indizi concreti fanno temere che lo straniero intenda sottrarsi al rinvio coatto;c. la domanda di rilascio di un permesso è stata respinta in quanto manifestamente infondata o fraudolenta;d. lo straniero è riammesso in uno degli Stati di cui all’articolo 64c capoverso 1 lettera a in virtù di un accordo di riammissione;e. allo straniero è stata precedentemente negata l’entrata in conformità dell’articolo 14 del codice frontiere Schengen (art. 64c cpv. 1 lett. b);f. lo straniero è allontanato in base agli Accordi di associazione alla normativa di Dublino (art. 64a).  I seguenti indizi concreti fanno temere in particolare che lo straniero intenda sottrarsi al rinvio coatto:a. lo straniero viola l’obbligo di collaborare di cui all’articolo 90;b. il suo comportamento precedente indica che egli non si attiene alle disposizioni delle autorità;c. nonostante il divieto d’entrata, lo straniero accede al territorio svizzero. Introdotto dall’art. 2 n. 1 del DF del 18 giu. 2010 che approva e traspone nel diritto svizzero lo scambio di note tra la Svizzera e la CE concernente il recepimento della  direttiva CE sul rimpatrio (direttiva 2008/115/CE), in vigore dal 1° gen. 2011  (RU 2010 5925; FF 2009 7737). Nuovo testo giusta l’all. n. 1 del DF del 15 dic. 2017 (recepimento del regolamento [UE] 2016/1624 relativo alla guardia di frontiera e costiera europea), in vigore dal 15 set. 2018 (RU 2018 3161; FF 2017 3561). Cfr. nota a piè di pagina concernente l’art. 7 cpv. 3. Introdotto dal n. I della LF del 14 dic. 2018 (Norme procedurali e sistemi d’informazione), in vigore dal 1° giu. 2019 (RU 2019 1413; FF 2018 1381).

Cun la disposiziun da spedida sto vegnir fixà in termin da partenza adequat tranter 7 e 30 dis. In termin da partenza pli lung sto vegnir fixà u il termin da partenza vegn prolungà, sche circumstanzas spezialas sco la situaziun famigliara, problems da la sanadad u ina durada lunga da la dimora pretendan quai. La spedida po vegnir exequida immediatamain u i po vegnir fixà in termin da partenza da pli pauc che 7 dis, sche:a. la persuna pertutgada è in privel per la segirezza publica e per l’urden public ubain per la segirezza interna u externa;b. indizis concrets laschan temair che la persuna pertutgada veglia mitschar da l’expulsiun;c. ina dumonda da conceder ina permissiun è vegnida refusada sco evidentamain nunmotivada u sco abusiva;d. la persuna pertutgada vegn – sin basa d’ina cunvegna da readmissiun – puspè recepida d’in stadi tenor l’artitgel 64c alinea 1 litera a;e. l’entrada tenor l’artitgel 14 dal Codex da cunfin da Schengen è vegnida refusada precedentamain a la persuna pertutgada (art. 64c al. 1 lit. b);f. la persuna pertutgada vegn spedida or da la Svizra sin basa da las cunvegnas d’associaziun a la reglamentaziun da Dublin (art. 64a). En spezial ils suandants indizis concrets laschan temair che la persuna pertutgada veglia mitschar da l’expulsiun:a. ella n’ademplescha betg l’obligaziun da cooperar tenor l’artitgel 90;b. ses cumportament d’enfin ussa lascha concluder ch’ella s’opponia ad ordinaziuns uffizialas;c. malgrà in scumond d’entrar en Svizra entra ella en il territori svizzer. Integrà tras l’art. 2 cifra 1 dal COF dals 18 da zer. 2010 concernent la surpigliada da la Directiva da repatriament da la CE (Directiva 2008/115/CE), en vigur dapi il 1. da schan. 2011 (AS 2010 5925; BBl 2009 8881). Versiun tenor la cifra 1 da l’agiunta dal COF dals 15 da dec. 2017 (surpigliada da l’Ordinaziun [UE] 2016/1624 davart la Guardia europeica da cunfin e da costa), en vigur dapi ils 15 da sett. 2018 (AS 2018 3161; BBl 2017 4155). Guardar annotaziun da l’art. 7 al. 3. Integrà tras la cifra I da la LF dals 14 da dec. 2018 (regulaziuns da procedura e sistems d’infurmaziun), en vigur dapi il 1. da zer. 2019 (AS 2019 1413; BBl 2018 1685).